Na radijskem trgu so se v letih 2006 in 2007 dogodile naslednje spremembe:
| 3. aprila 2006 se je radio Gama MM preimenoval v Radio Ekspres in spremenil svojo programsko shemo ter ciljno starostno skupino. Radio Ekspres sedaj naslavlja občinstvo med 30 in 59 leti, precej več od ciljne skupine radia Gama MM.
| 7. julija 2006 je Radio Goldi začel oddajati na novi frekvenci (106,2 MHz) 24 ur na dan. Prej si je frekvenco 89,1 MHz delil z radiem RAP Polzela (danes Radio Tempo).
| Radio Ton je prenehal z oddajanjem, zamenjal ga je Radio Radio.
| Radio Slovenia International je vključil še dve novi frekvenci (96,7 in 107,7 MHz) s katerima pokriva tudi Novo Gorico, Vipavsko dolino, Postojno in odsek avtoceste A1 med Ljubljano in Koprom.
| Radio Veseljak je začel oddajati ločena programa na svojih dveh frekvencah. Tako lahko prisluhnemo radiu Veseljak Ljubljana in radiu Veseljak Dolenjska (oglašuje se lahko na vsakem posebej, ali pa na obeh hkrati). Program Radia Veseljak Dolenjska je prevzel tudi radio Sevnica.
| 20. januarja 2007 je z oddajanjem rednega programa začela nova komercialna radijska postaja Radio Europa 05 (87,6 MHz), ki poslušalce v osrednji Sloveniji zalaga z informacijami o delovanju in vlogi Evropske unije ter o raznovrstnosti kultur v povezavi.
| Radijski postaji Radio 1 so lahko Mariborčani prvič prisluhnili 10. februarja 2006 na frekvenci 107,9 MHz. 11. aprila 2007 pa je na frekvencah Radia Šport (107,9 MHz) in Poslovnega vala (88,4 MHz) pričel z oddajanjem novi Radio 1. 18. aprila so se mu pridružile še radijske postaje na Primorskem - Radio Val, Radio Morje in Radio Portorož, na Dolenjskem Radio Max ter na področju Maribora in Velenja takratni Radio 1. Radio 1, ki je del radijske mreže Infonet, ima enotne zabavne vsebine in nacionalne novice, informativni del pa prilagojen regiji oddajanja (na Radiu 1 se lahko oglašuje lokalno ali nacionalno).