Mediaskop je že znana priročna zbirka, ki obsega najrazličnejše informacije o medijih in medijskih raziskavah. Namenjena je vsem tistim, ki delajo na področju medijev, oglaševanja, trženja, medijskega načrtovanja ali raziskovanja in vsak dan potrebujejo informacije, ki pomagajo pojasnjevati in napovedovati dogajanje na trgu. Letos je Mediaskop izšel že sedmo leto zapored. Mediaskop združuje vrsto koristnih podatkov, zbranih na enem mestu; vsebine, ki so zanimive tako za tiste, ki svet medijev šele odkrivajo, kot tiste, ki ne želijo izgubljati časa s primerjavo različnih podatkov. Celovit pregled slovenskega medijskega prostora je strukturiran na interaktiven način, ki omogoča preglednejše iskanje ter preprosto nadaljnjo obdelavo podatkov. Interaktivni CD ROM Mediaskop s svojimi vsebinami uporabnikom prihrani mnogo ur iskanja potrebnih informacij po različnih publikacijah ali pri posameznih izvajalcih raziskav, s čimer smo uspešno postavili temelj za dolgoročno zbiranje podatkov o slovenskem medijskem prostoru. Želimo vam uspešno uporabo Mediaskopa. Media Pool d.o.o. mag. Milena Fornazarič, direktorica