LETO 2006 V pregled oglaševanja za leto 2006 so vključeni tiskani mediji, televizija, oglaševanje na prostem, radio, internet in kinematografi. Podatki za radio se ocenjujejo na podlagi ocen podatkov v letu 2005 in glede na odzive s tržišča. BRUTO VREDNOST OBJAVLJENIH OGLASOV Primerjava bruto vrednosti objavljenih oglasov se nanaša na tiskane medije, televizije, medije na prostem, internet in kinematografe. Pri interpretaciji rasti bruto vrednosti objavljenih oglasov je potrebno upoštevati, da se seznam vključenih medijev letno spreminja zaradi pojava novih oziroma zatona nekaterih obstoječih medijev. Prav tako je potrebno upoštevati, da Mediana IBO od februarja 2003 beleži oglaševanje v kinematografih, kar je posledično vplivalo na bruto oglaševalski kolač od leta 2003 naprej. Mediana IBO je začela beležiti oglaševanje na internetu leta 2005, v letu 2007 pa je začela meriti oglaševanje na vloženkah. V bruto vrednost oglaševanja ni vključena TV prodaja. Ponudniki oglaševanja na prostem, v kinematografih in ponudniki oglaševanja na internetu sami pošiljajo podatke o objavljenih oglasih. OCENJENE NETO VREDNOSTI OGLAŠEVANJA Ocenjene neto vrednosti oglaševanja se nanašajo na tiskane medije, televizije, medije na prostem, internet in kinematografe. Pri interpretaciji rasti ocenjenih neto vrednosti objavljenih oglasov je potrebno upoštevati, da se seznam vključenih medijev letno spreminja zaradi novih medijev. Pri ocenjevanju neto vrednosti se od bruto vrednosti objavljenih oglasov odštejejo ocenjeni popusti, paketno (so)oglaševanje in družbene akcije.