Na trgu tiskanih medijev je v letu 2006/07 prišlo do naslednjih sprememb:
| Antena (Dnevnik): ima od junija 2006 novo mesečno tematsko prilogo Antena Trip, vpeto na ovitek revije. Štirinajstdnevnik, ki izhaja ob torkih, je postal tudi priloga Direkta,
| Bonbon: izhaja od marca 2006 kot redna priloga Primorskih novic in Večera,
| Bučka (Novium): je januarja 2006 začela izhajati mesečno, prej dvomesečno,
| Delo FT (Delo): Časnik Delo je z junijem pripravil novo gospodarsko finančno prilogo Delo FT, ki je ob ukinitvi prilog Nakup, Logistika in transport ter Delničar prevzela tudi njihove vsebine,
| Denar in Svet nepremičnin (Dnevnik): je kot priloga priložena Dnevniku, Nedeljskem dnevniku in Direktu,
| Direkt: časnik je prevzela hčerinska družba Dnevnika Media Projekt,
| Dnevnikov Objektiv (Dnevnik): Časopisna družba Dnevnik je oktobra 2006 predstavila novo sobotno prilogo, ki je dodana sobotni številki Dnevnika,
| Elle Dekor (Adria Media): novembra 2006 je izšla kot posebna izdaja, v letu 2007 pa naj bi izšla štirikrat,
| Enigma (MKZ): revija, ki je izšla prvič v januarju 2006, izhaja prvo in tretjo sredo v mesecu,
| Finance: so novembra 2006 prenovile svoj izgled in s tem tudi formate oglaševanja,
| Frka (Salomon 2000): zadnja številka mesečnika je izšla konec decembra 2006,
| GEO (Adria Media): prva števila mesečnika GEO je izšla aprila 2006,
| In Magazin (INR Media): nov brezplačni mestni vodnik ponuja informacije o porabi prostega časa,
| Kult Delo (Delo): osemstranska priloga o kulturi, priložena petkovi izdaji Dela,
| Lea (Adria Media): revija Gala se je januarja 2006 preimenovala v Leo,
| Mag: Od januarja 2006 izdaja tednik medijska hiša Delo d.d. (prej Salomon 2000),
| Moj sonček (Delo revije): pod okriljem revije Lepa & Zdrava je v marcu 2007 začela izhajati revija Moj sonček,
| Moja Tajnica (Planet GV): strokovno revijo Moja Tajnica so Finance julija 2006 prodale Planetu GV. Tu so reviji dodali še, prej samostojno, prilogo Poslovna asistenca,
| Nedelo (Delo): v začetku leta 2007 je izšel z novo celostno grafično podobo in novimi vsebinami ter prilogama Odprta kuhinja in Nedijev list,
| O osebnosti (Osebnost): revija Osebnost izhaja od marca 2006. Maja 2006 se je preimenovala v O osebnosti,
| Obrazi (Delo revije): revija je januarja 2006 začela izhajati kot mesečnik, od maja 2006 pa dvakrat na mesec,
| Pilot (Dnevnik): je postal tudi priloga Direkta,
| Podjetnik (OZS): V začetku leta 2007 je založništvo prevzela Obrtna zbornica Slovenije. Novost revije je mesečna priloga Svetovalec,
| Poliglot (MKZ): Prva številka mesečnika je izšla v novembru 2006,
| Profit (Titania): septembra 2006 je revija izšla v novi preobleki, obsežnejša in vsebinsko bogatejša, nato pa v začetku 2007 prenehala izhajati,
| Reader’s Digest (MKZ): mesečnik je prvič izšel marca 2006,
| Revija Jaz (Sartes): revija Jaz je v mesecu juliju 2006 prešla v lastništvo Sartesa (prej Finance) in v začetku leta 2007 prenehala izhajati,
| Super Mami (Otroci): revija je od januarja 2006 dvomesečnik, prej mesečnik.
| TV Okno: od začetka 2006 izhaja kot tedenska TV priloga Primorskih novic, Štajerskega tednika, Novega tednika in Vestnika MS. V letu 2007 se jim je pridružil tudi Gorenjski glas,
| Več (Delo): Delo je z januarjem 2007 prenehalo izdajati tednik Več in začelo seliti njegove vsebine v tednik Mag,
| Videotop Color Media: podjetje je poleg licenčne revije za najstnike Bravo v letu 2007 začelo izdajati še revije Moja skrivnost, Yu-Gi-Oh in Pony,
| Založba Rokus Klett: je v letu 2006 začela izdajati nove revije National Geographic Magazin Slovenija, National Geographic Mini, Beo Beo, National Geographic Popotnik in Umko.